**Sportköri beszámoló 2015**

A SZTAKI SC elnökségi feladatait 2015-ben is Pólusné Thiry Éva és Adács Péter látták el. 2015 év legfontosabb feladata az volt, hogy az egyes szakosztályok stabilizálják létszámukat, illetve anyagi helyzetüket. Ez praktikusan a felelősségteljes gazdálkodást jelentette. Azaz, annyi támogatásban részesültek, amennyi a beszedett tagsági díj, és ezeknek a bevételeknek fedezni kellett a kiadásokat.

Ahogy az az alábbiakból láthatók, a szakosztályok többsége már a tervezésnél reálisan mérte fel várható bevételeit és kiadásait.

|  |  |  |  |
| --- | --- | --- | --- |
| **Szakosztály** | **TERVEZETT** | | |
| **tagdíjbevétel** | **támogatás** | **költség** |
| Tenisz | 850 000 | 850 000 | 1 700 000 |
| Labdarúgó | 480 000 | 480 000 | 960 000 |
| Vitorlás | 200 000 | 370 000 | 570 000 |
| Evezős | 110 000 | 130 000 | 240 000 |
| Kondi torna | 120 000 | 130 000 | 250 000 |
| Fallabda | 300 000 | 300 000 | 600 000 |
| Elnöki keret |  | 20 000 |  |
| Összesen | 2 060 000 | 2 280 000 | 4 340 000 |

A vitorlás szakosztály a támogatásnál tervezésekor még beszámolta az Arácsi vitorlás tábor költségeit (208 000.-) is, melyet azonban a tisztább és átláthatóbb elszámolás végett kivettünk a szakosztály költségeiből.

Összehasonlítva a tavalyi eredményekkel látható, hogy a szakosztályok többségénél a bevételek nemcsak hogy fedezték kiadásaikat, de a kumulált egyenlegeket is javították.

|  |  |  |  |  |  |
| --- | --- | --- | --- | --- | --- |
| **Szakosztály** | **TÉNYLEGES** | | | | **Kumulált**  **egyenleg** |
| **tagdíjbevétel** | **támogatás** | **költség** | **egyenleg** |
| Tenisz | 827 400 | 828000 | 1 536 740 | **118 660** | * **3 290** |
| Labdarúgó | 479 260 | 480000 | 880 470 | **78 790** | **301 298** |
| Vitorlás | 205 000 | 205 000 | 359 000 | **51 000** | **276 277** |
| Evezős | 118 000 | 1. 000 | 213 010 | **22 990** | * **117 432** |
| Kondi torna | 82 500 | 82 500 | 220 000 | * **55000** | **137 170** |
| Fallabda | 179 133 | 180000 | 242 970 | **116 163** | **380 947** |
| Elnöki keret |  |  | 0 |  | **20 000** |
| **Összesen** | **1 891 293** | **1 893 500** | **3 452 190** |  |  |

A szakosztályok az elnöki felkérés alapján átvizsgálták tagságukat, ami az elsősorban a nemfizető, másodsorban az inaktív tagok kiszűrését célozta meg. Ezen tagoktól a szakosztályok megváltak. A tisztítás eredményeként viszont a SZTAKI SC létszáma csökkent: a tavalyi kb 130 főről kb. 110 főre.

2015.12.31-én a pénztár záróegyenlege: ***225 503***.- , a bankszámláé: ***459 231***.-, míg a lekötött betétállomány egyenlege: ***500 000***.- volt

A 2016 évi tervek alapján a szakosztályok az alábbiak szerint jelezték támogatási igényeiket:

|  |  |  |  |
| --- | --- | --- | --- |
| **Szakosztály** | **TERVEZETT (2016 év)** | | |
| **tagdíjbevétel** | **támogatás** | **költség** |
| Tenisz | 800 000 | 800 000 | 1 600 000 |
| Labdarúgó | 456 000 | 456 000 | 907 000 |
| Vitorlás | 200 000 | 200 000 | 370 000 |
| Evezős | 120 000 | 120 000 | 240 000 |
| Kondi torna | 75 000 | 75 000 | 220 000 |
| Fallabda | 250 000 | 250 000 | 400 000 |
| Elnöki keret |  | 239 000\* |  |
| **Összesen** | **1 901 000** | **2 140 000** | 1. **737 000** |

\* arácsi vitorlástábor költségeit tartalmazza. A tabor az Arácson üdülő vagy csak odalátogató kollégáknak és családtagjaiknak szerveződik.

A SZTAKI SC keretein belül 2015-ben a tenisz, fallabda, labdarúgó, vitorlás, evezős, gyógy/konditorna szakosztályok működtek.

**Tenisz szakosztály (szakosztályvezető: Kiss Márton)**

2015-ben a nyári szezonban 22-en játszottunk. Ebből 13-an voltak SZTAKI-s kollégák és 9-en pedig külsős barátok. Az ősszel rendezett házibajnokságunkon 12 fő vett részt.

A téli szezonban 20-ra csökkent a létszámunk két külsős távozása nyomán.

2016-ban is kb. 22-fős csapattal számolok. Kiadásainkat szintén a pályabérletek és a hagyománnyá vált házibajnokságunk költségei fogják adni.

**Labdarúgó szakosztály (szakosztályvezető Gyulai Dávid)**

Az eddigiekhez hasonlóan, a 2015- ös évben is heti rendszerességgel (szerdánként, 19:00-tól

20:30-ig) tartottunk sportfoglalkozásokat. Az év nagy részében a Városmajor utcai teremben, míg

nyáron 10 alkalommal az Andor utcai műfüves futballpályán játszottunk. A szakosztály 2015-ben

körülbelül 20 aktív taggal rendelkezett, akik közül a teremben alkalmanként 12-14, a műfüves

pályán 10-12 fő volt jelen.

Az év elején tartott szakoszályi gyűlésen megszavaztuk, hogy az idei évtől kezdve Gyulai

Dávid helyett Horváth Markó) vezeti a szakosztályt. A 2016-os évben változatlan időpontban

és helyszíneken tartjuk majd az alkalmakat, várhatóan a megszokott létszámmal.

Az éves terem/pályabérlet várhatóan 847 000 Ft lesz. Tavasszal szeretnénk ismét megrendezni a SZTAKI Kupát, ami hozzávetőlegesen 60 000 Ft kiadással.

A tervezett tagdíj bevétel — és ezzel a támogatás mértéke is — körülbelül 456 000 Ft lesz.

**Vitorlás szakosztály (Bisztrai Frigyes)**

2015-ös év a korábban már megszokott program szerint telt. A szokásos arácsi táboron kívül 3 hétvégi túrára került sor. Az első túra ismét Pünkösdkor volt. Ezen egy hajó 5 főnyi legénységgel vett részt. A második tavaszi túrán, június 19-21 között 3 hajó 12 fővel futott ki a kikötőből. Az őszi túrán szeptember 4-6 között, szintén 3 hajóval 14 sporttársunk túrázott. Az első túrán az esős idő dominált, míg a másodikon kedvező körülmények között vitorlázhattunk. Az őszi túrán kis szemerkélés ránk ijesztett, de összességében elfogadható idő volt. Az időjárástól függetlenül mindig jó hangulatú túrákat sikerült lebonyolítani. Az arácsi tábor július 10 - 23 közötti hétre lett időzítve. Idén is egy tőkesúlyos Rebell Seaskip (Hófehérke) állt nem csak a vitorlás szakosztály tagjainak, hanem minden sztakis rendelkezésére. Így akkor is lehetőség volt vízre szállni, amikor másodfokú viharjelzés volt érvényben. A szakosztály tagjai idén is készséggel vitték sétavitorlázásra a vízijártassági vizsgával nem rendelkező kollégákat és családtagjaikat is.

A szakosztály taglétszáma változatlan: 21 fő.

**Evezős szakosztály (szakosztályvezető: Szántó György)**

2015-ben jól sikerült az évkezdés. A szokásos karbantartást június 7-én már az új helyen, a Béke2 csónakházban sikerült rendben megtartani. A szakosztály tagjainak előzetesen elküldött terveink szerinti kompromisszumos megoldással ezúttal a kieleket vettük sorra, mivel ezeknek már igencsak esedékes volt a rendbetétele. Hála Benczúr András, Gosztonyi Laci és Majdik András (meg a vele érkező Albert Anna) közreműködésének a hajókat kívül-belül le tudtuk csiszolni és lakkozni, beleértve a lábdeszkákat és az egyik (kissé felhólyagzott) garnitúra lapátot is. (A többi lapát tavaly kapott lakkot és – sajnos – szinte nem is látott vizet).

Az időjárás is kegyeibe fogadott minket, mondhatni tökéletes volt, és így a nap végére már csak egy kisebb javítás maradt hátra. (A Bit egyik villatartóját rögzítő fa szerkezet összeerősítését kellett később megerősíteni és a lábtartók rögzítő lemezeinek betörött fejű csavarjait pótolni illetve kicserélni). Erre 4 héttel később sikerült alkalmas időpontot (és Majdik András személyében) vállalkozó partnert találni. A költözés során elkallódott az egyik kenunk egyik emelő kötele, amit Gosztonyi Lacinak sikerült pótolnia. A Pálinka lábtámaszok és a villatartó rudazatok még tavaly megújultak, amiben oroszlánrésze volt Benczúr András iparművészetis barátainak, így a flotta teljes harci készültségben várhatta a jelentkezéseket.

A karbantartás alkalmával debütált a csapatban 2 új tagunk, és bár még ennél is több jelentkezőt szerettünk volna a sorainkban üdvözölni, reméljük a tendencia hasonló folytatását. A taglétszám bővítése mellett több éve visszatérő gond volt, hogy a bérleti díj előfinanszírozása miatt mindig negatív egyenleggel kezdjük az évet, bár a szakosztályi bevételek (tagdíj és hajóhasználati díj) az intézeti támogatással együtt nagyjából fedezték a folyó költségek. Ebben az évben a költségvetési struktúrában is sikerült előbbre lépnünk azzal, hogy 2 olyan új pártolói megállapodást tudtunk tető alá hozni, amelyekkel együtt már nyugodtabban nézhetünk az elkövetkező évek elé.

A legutóbbi tájékoztatás szerint a Béke2 csónakház (a korábbiakhoz képest szűkebb helyek ellenére) legalább az előre belátható időtávra biztos helyet ad a hajóink tárolására, és a bérleti díj sem változott. A szakosztályi élet legfontosabb mérőszámában, az éves hajónapok számában ugyanakkor még bőven van javítani való. A 2014-es tavalyi siralmas 9 hajónap után 2015-ben is csak 15 hajónapot vettünk összesen igénybe, ami még mindig jóval alatta maradt a korábbi években megszokottnak. Ezért meg kell ismételjük a tavalyi toborzó és népszerűsítő akciókat, a szakosztályi életről szóló beszámolókat és felhívásokat, és persze a jelenlegi tagok körében is sokat kell tenni a nagyobb aktivitás érdekében.

**Kondi/gyógy torna (szakosztályvezető: Szereminé Merényi Ágnes)**

A Szakosztály heti egy alkalommal, hétfői napokon tartja foglalkozásait 17-18 óráig

Nádai Krisztina gyógytornász vezetésével. 2012. óta 5000 Ft az óradíj, amelyet eddig még nem emelt a Százlábú Bt. Krisztina kiváló képességekkel rendelkező gyógytornász, változatos, néha kemény edzőprogramjával minden porcikánkat megmozgatja.

A foglalkozásokat a konditeremben tartjuk.

A létszámunk 2015-ben sajnos 5 főre.

Hiába küldtem szét figyelemfelhívó, a tanárunk által is szakmailag alátámasztott tájékoztatást, senki nem reagált rá. Több kolléganő ugyan jelezte, hogy szándékában áll elkezdeni a kondi tornát, de ez nem valósult meg. A csapat és az edzőnk is csodálkozik azon, hogy ilyen nagyszerű lehetőséget /csak felmegy hetente egyszer az itt dolgozó hölgy a konditerembe/ miért nem vesznek igénybe a többnyire ülő munkát végző lányok.

A tagok egybehangzó döntése alapján az éves tagdíjat 10.000 Ft-ról 15.000 Ft-ra emeltük. Erre a létszám csökkenése miatt került sor.

mennyiben a tagok létszáma nem emelkedik, a szakosztály előtt két lehetőség marad:

-a tagdíjak összegét tovább emelni.

- érdeklődés hiányában abbahagyni a kondi- gyógytorna szolgáltatást a SZTAKI-ban.

A befizetéseket 2 részletben kérjük. Februárig az első félévet, és nyár elejéig a második félévet.

**Fallabda szakosztály (szakosztályvezető: Rátóti Attila)**

Tagjaink a Gold Crown Szabadidőközpontba járnak játszani. Ez a hely közel található a SZTAKI-hoz és itt, szerződés keretében, mérsékelt, 25%-os kedvezménnyel tudunk fallabdázni.

A 2015. év során felül lett vizsgálva, az inaktív, nem fizető tagok létszáma, nagy hangsúlyt fektetve a külsős nem fizető tagokra. Így drasztikusan csökkent a korábban aktív tagok száma, 45-ről 20 főre, (a 14 külsősből 3 főre!), emellett persze voltak új belépők is így az aktív tagok száma 2015. év végére 22 fő, amelyből 3 fő az, aki nem illetve nem volt SZTAKI-s, ők SZTAKI-s családtagok.

A létszámcsökkenés mellett, felemeltük az éves tagdíj összegét a duplájára, 10.000,- Ft/év összegre.

Összességében a szakosztály pozitív eredménnyel gazdálkodott a tagdíjakból és a támogatásból.

Budapest, 2016. január 31.

Pólusné Thiry Éva

SZTAKI SC elnök